Foto: Tribuna.uz Osiyo kubogi B gurihining so‘nggi turida O‘zbekiston (5) Avstraliyaga (7) qarshi durang o‘ynab, 2-o‘rin bilan 1/8 finalga yo‘llanma oldi. Birinchi bo‘lim so‘ngida Boyl bahsli penaltidan hisobni ochgan bo‘lsa, ikkinchi bo‘limda Aziz Turg‘unboyev «kengurular» darvozasiga tarixiy birinchi golni bosh bilan urib muvozanatni ta’minladi — 1:1. Bellashuvda «oq bo‘rilar» forvardi Igor Sergeyev tizzasidan jiddiy jarohat oldi va u uchun musobaqa yakunlandi. Qatarda bo‘lib turgan Tribuna.uz muxbiri Hasan Yusupov «Al Janub» stadionida o‘tgan qarama-qarshilikdan eksklyuziv fotojamlanma tayyorladi.